CELEX: 62007CO0386
Language: sk
Date: 2008-05-05 00:00:00
Title: Uznesenie Súdneho dvora (siedma komora) z 5. mája 2008.#Hospital Consulting Srl a iní proti Esaote SpA a iní.#Návrh na začatie prejudiciálneho konania: Consiglio di Stato - Taliansko.#Rokovací poriadok - Články 92 ods. 1 a 104 ods. 3 - Pravidlá Spoločenstva v oblasti hospodárskej súťaže - Vnútroštátna právna úprava sadzobníka odmien advokátov - Stanovenie minimálnych odmien - Čiastočná neprípustnosť - Otázky, na ktoré možno odpovedať na základe judikatúry Súdneho dvora.#Vec C-386/07.

Uznesenie Súdneho dvora (siedma komora) z 5. mája 2008 – Hospital Consulting a i./Esaote a i.
      (vec C‑386/07)
      „Rokovací poriadok – Články 92 ods. 1 a 104 ods. 3 – Pravidlá Spoločenstva v oblasti hospodárskej súťaže – Vnútroštátna právna úprava sadzobníka odmien advokátov – Stanovenie minimálnych odmien – Čiastočná neprípustnosť – Otázky, na ktoré možno odpovedať na základe judikatúry Súdneho dvora“
      1.                     Hospodárska súťaž – Pravidlá Spoločenstva – Povinnosti členských štátov – Právna úprava, ktorá posilňuje účinky skôr existujúcich
            kartelov – Pojem (články 10 ES, 81 ES a 82 ES) (pozri body 18 – 27, bod 1 výroku)
      2.                     Prejudiciálne otázky – Prípustnosť – Otázky položené bez predloženia dostatočne presných údajov o skutkovom a právnom kontexte
            – Otázky položené v kontexte vylučujúcom užitočnú odpoveď – Zjavná neprípustnosť (článok 234 ES) (pozri body 29 – 35, bod
            2 výroku)
      Predmet 
      
         
               Návrh na začatie prejudiciálneho konania – Consiglio di Stato – Výklad článku 10 ES, článku 81 ods. 1 ES a smernice Európskeho
                  parlamentu a Rady 98/5/ES zo 16. februára 1998 o uľahčení trvalého výkonu právnického povolania v inom členskom štáte ako
                  v tom, kde bola získaná kvalifikácia (Ú. v. ES L 77, s. 36; Mim. vyd. 06/003, s. 83) – Stanovenie vnútroštátnou profesijnou
                  komorou minimálnych odmien a poplatkov za služby poskytované advokátom podliehajúce súhlasu ministra – Vnútroštátna právna
                  úprava zakazujúca sudcom znížiť pri určovaní výšky trov konania stanovené minimálne odmeny
               
            Výrok 
      
         
                  1.
               
               
                  
               
               
                  	Články 10 ES a 81 ES nebránia vnútroštátnej právnej úprave, ktorá v zásade zakazuje odchýliť sa od minimálnych odmien schválených
                     ministerským dekrétom na základe návrhu vypracovaného profesijnou komorou advokátov, akou je Consiglio nazionale forense,
                     a ktorá tiež zakazuje sudcovi, ak rozhoduje o výške trov konania, ktoré účastník konania, ktorý nemal úspech vo veci, musí
                     zaplatiť v prospech druhého účastníka konania, odchýliť sa od týchto minimálnych odmien.
                  
               
            
         
                  2.
               
               
                  
               
               
                  	Tretia otázka, ktorú položil Consiglio di Stato rozhodnutím z 13. januára 2006, je zjavne neprípustná.